તેલુગુ ભાષાની ફિલ્મોની લોકપ્રિયતા તો હવે આંધ્રપ્રદેશ કે તેલંગણના સીમાડા વટાવી ચૂકી છે. તેલુગુ ભાષાની ફિલ્મો હિન્દીમાં ડબ થઈ ભારતભરમાં રિલીઝ થવા લાગી છે ઉપરાંત હિન્દી ફિલ્મો દર્શાવતી દરેક ચેનલ પર મોટાભાગે હિન્દીમાં ડબ થયેલી તેલુગુ ફિલ્મો જ આવતી હોય છે, કારણ કે હજુ પણ તે અન્ય ભાષાના પ્રેક્ષકોને આકર્ષે છે. મહેશ બાબુ, અલ્લુ અર્જુન, રવિ તેજા, રામચરન તેજા હવે જાણીતા ચહેરાઓ બની ગયા છે. બોલિવૂડના સુપરસ્ટાર્સને ચમકાવતી અને બોક્સઓફિસ પર ધરખમ વકરો કરનારી ઘણીખરી ફિલ્મો દક્ષિણની જ કોઈ સુપરહિટ ફિલ્મની રિમેક હોય છે. તેલુગુમાં બનેલી ‘મખ્ખી’, ‘મગધીરા’, ‘બાહુબલિ’, ‘પોકિરી’ (હિન્દી વોન્ટેડની ઓરિજિનલ ફિલ્મ) વગેરે ફિલ્મો આજ પણ ટેલિવિઝન પર સારા એવા દર્શકો મેળવી રહી છે, તો બીજી તરફ બાહુબલિના બીજા ભાગની તૈયારીઓ અને નિર્માણ એ તે ફિલ્મ ઉદ્યોગની સફળતાની સફર આડકતરી રીતે દર્શાવે છે